J e g y z ő k ö n y v

Készült: a Bezenye Községi Önkormányzat Képviselő-testületének 2026. február 18. napján 16:00 órakor az önkormányzat tárgyalótermében megtartott nyilvános képviselő-testületi ülésén.

Jelen vannak: a jelenléti ívben felsoroltak

Márkus Erika polgármester 16:08 órakor megnyitja az ülést. Megállapítja, hogy az ülés határozatképes, mert a megválasztott 7 képviselőből 5 fő jelen van. Hiltser Mátyás alpolgármester egyéb elfoglaltsága, Lenzsér-Csiba Adrienn pedig betegsége miatt nem tudnak részt venni az ülésen. A jegyzőkönyv hitelesítésére Csák Krisztián képviselőt kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontjait, majd elmondja, hogy a napirendi pontok sorrendjének a módosítását javasolja. Ennek oka, hogy az Aqua Kft. igazgatója is jelen van az ülésen, viszont az eredeti meghívóban az őt érintő napirendi pont a 9. lenne. Ezért, hogy ne kelljen végig itt maradnia az ülésen, kéri, hogy a 9. napirendi pont 2-ként kerüljön tárgyalásra. Elmondja továbbá, hogy a 3. napirendi pont helyére szeretné a jelenleg 11. helyen szereplő Rajkai Közös Önkormányzati Hivatali költségvetés tárgyalását előrehozni, mert annak tárgyalása meg kell, hogy előzze a Bezenyei kirendeltség költségvetésének tárgyalását. 

Megkérdezi, van-e valakinek további napirendi pont javaslata, illetve kérdése a napirendi pontokkal kapcsolatosan?

Mivel nem volt, ezért kéri a képviselőket, hogy fogadják el a napirendi pontokat a módosított sorrendben. 

A képviselő-testület egyhangúlag, 5 igen szavazattal az alábbi határozatot hozza:

10/2026. (II. 18.) határozat
Bezenye Községi Önkormányzat képviselő-testülete a 2026. február 18-i ülés napirendjét az alábbiak szerint jóváhagyja:

1. Tájékoztatás az előző testületi ülés óta hozott intézkedésekről, eredményekről
	Előterjesztő: Márkus Erika polgármester

1. Az AQUA Szolgáltató Kft. kezelésében lévő, Pannon-Víz Zrt. által átadott pénzeszköz felhasználása
	Előterjesztő: Márkus Erika polgármester

1. A Rajkai Közös Önkormányzati Hivatal 2026. évi költségvetése
	Előterjesztő: Dr. Reinthaller Ferdinánd aljegyző
1. Az Önkormányzat egyes saját bevételei, és adósságot keletkeztető ügyletből eredő fizetési kötelezettségei várható összegének megállapítása a 2026-2030. évekre
	Előterjesztő: Márkus Erika polgármester

1. Az Önkormányzat 2026. évi költségvetési rendelete
	Előterjesztő: Márkus Erika polgármester

1. Százszorszép Óvoda 2025/2026-os tanév I. félévi beszámolója
	Előterjesztő: Márkus Erika polgármester

1. Százszorszép Óvoda felvételi körzetének meghatározása
	Előterjesztő: Márkus Erika polgármester

1. Polgármester 2026. évi szabadság ütemezésének jóváhagyása
	Előterjesztő: Dr. Reinthaller Ferdinánd aljegyző

1. 2025. évi Szolgáltatási terv (rendezvény-naptár) jóváhagyása
	Előterjesztő: Márkus Erika polgármester

1. Tájékoztatás az aktuális pályázati lehetőségekről, pályázati elképzelések meghatározása
	Előterjesztő: Márkus Erika polgármester

1. Közvilágítás biztosítása
	Előterjesztő: Márkus Erika polgármester

1. Tulajdonosi hozzájárulás a BHHNÖ BGA pályázatához
	Előterjesztő: Schmatovichné Radits Klaudia Éva alpolgármester

1. Tulajdonosi hozzájáruló nyilatkozat pályázat megvalósításához a Bezenyei Horvát-Magyar Kétnyelvű Általános Iskolában
	Előterjesztő: Márkus Erika polgármester

Felelős:	Márkus Erika polgármester
Határidő:	azonnal

1. napirendi pont (01 sz. előterjesztés szerint)
Tájékoztatás az előző testületi ülés óta hozott intézkedésekről, eredményekről

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:
A képviselő-testületi ülés szóbeli tájékoztatójának kötelező elemei a következők: 
- az előző képviselő-testületi ülés óta, polgármesteri hatáskörben hozott döntéseinek ismertetése 
- az előző képviselő-testületi ülés óta történt, az önkormányzatot érintő megbeszéléseiről beszámoló 
- folyamatban lévő beruházások és pályázatok készültségi és pénzügyi állapota 
- aktuálisan lezárt beruházások és pályázatok ismertetése 
- általános pénzügyi helyzet ismertetése 
- tájékoztató a befolyt és elmaradt adókról 
- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. 

[bookmark: _Hlk200981338][bookmark: _Hlk200981423]Márkus Erika polgármester elmondja, hogy a TOP pályázatok (sportpálya-közösségi tér, Művelődési ház-tetőcsere) közbeszerzésében eddig 5 közbenső döntést kellett hozni, jelenleg újabb hiánypótlás került megküldésre. Ezután meg kell küldeni az ÉKM-hez a nyertes pályázatot költségellenőrzésre.
A TOP piac kivitelezése az ütemtervnek megfelelően zajlik. A kooperációk rendszeresek. Válaszfalak, tűzfalak elkészültek.
Az ablakok a héten bekerülnek, szerdától a villanyszerelési munkák kezdődnek. A vakolással márciusban készen lehetnek. Közművek és földmunkák áprilisban készülnek.
A rendkívüli szociális tűzifa igénylése és kiosztása megtörtént. Itt a tűzifa kiszállítását az önkormányzatnak kellett vállalni.
Ipari parkkal kapcsolatban volt érdeklődő, elmondása szerint komolyak a szándékai.
Kéri a képviselőket, hogy gondolják át és ötleteljenek rajta, hogy a bezenyei fiatalokat, hogy tudjuk helyben tartani. Mivel önkormányzati telek nincs, így érdemes lenne rendelet formájában egy támogatási rendszert kidolgozni.
Trafibox kérdésével kapcsolatban kiküldésre került az anyag, kéri a márciusi testületi ülésre mindenki gondolja át ezen kérdést. Szervez egy rendőrségi egyeztető megbeszélést, hogy egyszerűbb legyen a döntés.
2026.02.06-án a Magyar Közút Zrt. munkatársaival helyszíni bejárást tartottak a temető előtti területen a lakott terület kezdete és vége táblák áthelyezésével kapcsolatosan. A közútkezelő munkatársa elmondta, hogy milyen műszaki feltételeknek és vonatkozó jogszabályoknak kell megfelelni ahhoz, hogy a tábla áthelyezhető legyen. Megállapította továbbá, hogy a feltételek mindegyike maradéktalanul teljesült, így a Magyar Közút Zrt munkatársai a tavasz folyamán saját költségükre át fogják helyezni a település kezdete/vége táblákat úgy, hogy a temető behajtója már a lakott területre fog esni. Javasoltak továbbá néhány forgalomlassító beruházást, továbbá javasolták, hogy az önkormányzat keressen meg egy megfelelő tervezői jogosultsággal rendelkező tervezőt, aki tanulmányt készít arra, hogy hogyan lehet a gyalogos közlekedés biztonságát is növelni a területen. Javasolták továbbá, hogy a közvilágítás üzemeltetőjével méressék fel a temetőhöz legközelebb eső közvilágítási lámpatest fényerejét, és az erről szóló jegyzőkönyvet küldjék meg a Magyar Közútnak. Elmondja, hogy ezt már meg is rendelte a közvilágítást biztosító cégtől. 

Elmondja, hogy az egyeztető megbeszélésen az egyik képviselő jelezte hogy minekután már ennyit beszéltek egy trafibox beszerzéséről már mindenképpen meg kellene vásárolni, mert ha a későbbiekben egy baleset történne az érintett területen, akkor mindig lelkiismeret furdalásuk lenne, hogy tehettek volna ellene, de nem tettek. 
A következő testületi ülés március 4-én 16 órakor lesz. 

Megkérdezi, hogy van-e kérdés, észrevétel a beszámolóval kapcsolatosan?

Mivel kérdés, észrevétel nem érkezett, a polgármester szavazásra teszi fel a beszámoló elfogadásáról szóló határozati javaslatot.

A képviselő-testület egyhangúlag, 5 igen szavazattal az alábbi határozatot hozta:

11/2026. (II. 18.) határozat
Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős:	Márkus Erika polgármester
Határidő: 	azonnal

2. napirendi pont (09 sz. előterjesztés szerint)
Az AQUA Szolgáltató Kft. kezelésében lévő, Pannon-Víz Zrt. által átadott pénzeszköz felhasználása

Márkus Erika polgármester felkéri Csapó Imrét, az Aqua Kft. igazgatóját, hogy mondjon néhány gondolatot a napirendi ponthoz kapcsolódóan. 

Csapó Imre igazgató köszöni szépen a meghívást. Elmondja, hogy a Pannon-Víz Zrt-től átvett pénzeszközöket csak a meglévő hálózat fejlesztésére fordíthatja az Aqua Kft., új hálózat kiépítésére, vagy bővítésre nincs lehetőség. Elmondja továbbá, hogy a településen nagyrészt rendben van mind a szennyvízelvezető, mind az ivóvíz rendszer. Sajnos a Papréti településrészen vannak gondok a hálózatban, melyeket folyamatosan igyekeznek helyretenni. A Lajta-Hanság-tól örökölt területeken sajnos mindenhol ilyen rossz a helyzet. Az elavult hálózat miatt sokszor van csőtörés és rengeteg víz elfolyik. A Pannon Víz Zrt. munkatársai korábban már 2 utca vízvezetékrendszerét felújították a településrészen, de 1 utca még elmaradt. Ezt majd a tavasz folyamán szeretnék ők felújítani, ami miatt az önkormányzattal majd szerződni szükséges. A megvalósítani kívánt fejlesztések műszaki tartalmával az előterjesztés mellékleteként ismerkedhettek meg a képviselők.
Megemlíti továbbá, hogy ha csak egy olyan fogyasztó is van aki kéri, hogy hozzá kössék be a vizet, akkor nekik teljesíteniük kell a kérést. 

Márkus Erika polgármester megköszöni a tájékoztatást, és megkérdezi, hogy valakinek van-e kérdése a napirendi ponthoz kapcsolódóan?

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és egyhangúlag elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 5 igen szavazattal az alábbi határozatot hozta:

12/2026. (II. 18.) határozat

Bezenye Községi Önkormányzat Képviselő-testülete úgy határoz, hogy a Pannon-Víz Zrt. által átadott, AQUA Kft. kezelésében lévő 19.434.783.- Ft pénzösszeget a melléklet szerinti, Bezenye-Papréten megvalósuló rekonstrukciós munkákra kívánja felhasználni. 

Bezenye Községi Önkormányzat Képviselő-testülete felhatalmazza a polgármestert, hogy 19.434.783.- Ft vállalkozói díj összegű keretszerződést kössön az AQUA Szolgáltató Kft-vel a csatolt műszaki tartalom megvalósítására.

Felelős: Márkus Erika polgármester
Határidő: folyamatos

Martinschich Mihályné képviselő 16:32-kor eltávozik az ülésről. (Jelenlévő képviselők száma: 4)

3. napirendi pont (11 sz. előterjesztés szerint)
A Rajkai Közös Önkormányzati Hivatal 2026. évi költségvetése

Márkus Erika polgármester felkéri dr. Reinthaller Ferdinánd aljegyzők az előterjesztés ismertetésére a képviselők felé. 

dr. Reinthaller Ferdinánd aljegyző elmondja, hogy a Rajkai Közös Önkormányzati Hivatalnak 3 tagönkormányzata van, akiknek a közös hivatal költségvetését külön-külön el kell fogadniuk. A gesztor önkormányzat kapja meg az állami támogatást, melyet a költségvetés elfogadása után a tagönkormányzatok részére elkülönített alszámlákra helyeznek. 
A közös hivatal költségvetésének megalkotása során a legfontosabb célkitűzések a takarékoskodás és a tartalék képzés voltak.
Fontos megjegyezi ugyanakkor, hogy ez egy tervezet. Az év során kialakuló helyzetnek megfelelően változhat, módosítható, például, ha az egyik kolléga kiesik, vagy tartósabb táppénzre megy. 

Márkus Erika polgármester megköszöni a tájékoztatást, és megkérdezi, hogy valakinek van-e kérdése a napirendi ponthoz kapcsolódóan?

Novák-Fabsich Kitti képviselő elmondja, hogy a Pénzügyi, Ügyrendi Bizottság a napirendet tárgyalta, és egyhangúlag elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület, egyhangúlag, 4 igen szavazattal az alábbi határozatot hozta:

13/2026. (II. 18.) határozat

Bezenye Községi Önkormányzat Képviselő-testülete úgy határoz, hogy a Rajkai Közös Önkormányzati Hivatal 2026. évi költségvetését a csatolt melléklet és az előterjesztés alapján állapítja meg.

A Képviselő-testület felhatalmazza a polgármestert, hogy tájékoztassa Rajka Község Önkormányzatát az egységes tartalommal előterjesztett előirányzat elfogadásáról.

Felelős: polgármester, jegyző
Határidő: azonnal

4. napirendi pont (02 sz. előterjesztés szerint)
Az Önkormányzat egyes saját bevételei, és adósságot keletkeztető ügyletből eredő fizetési kötelezettségei várható összegének megállapítása a 2026-2030. évekre

Márkus Erika polgármester ismerteti az előterjesztés tartalmát, és elmondja, hogy az előterjesztést minden képviselő megkapta az ülést megelőzően. 

Megkérdezi, hogy valakinek van-e kérdése a napirendi ponthoz?

Novák-Fabsich Kitti képviselő elmondja, hogy a Pénzügyi, Ügyrendi Bizottság a napirendet tárgyalta, és egyhangúlag elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület, egyhangúlag, 4 igen szavazattal az alábbi határozatot hozta:

14/2026. (II. 18.) határozat

Bezenye Községi Önkormányzat Képviselő-testülete az államháztartásról szóló 2011. évi CXCV. törvény 29/A §-ában szabályozott középtávú tervezés részeként az önkormányzat és intézménye 2026. évi költségvetése tervezéséhez a Magyarország gazdasági stabilitásáról szóló 2011. évi CXCIV. törvény, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm. rendelet szabályozására figyelemmel – Bezenye Községi Önkormányzat saját bevételeinek, valamint adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről a költségvetési pénzügyi kitekintő adatokat a határozat 1. számú melléklete szerinti tartalommal fogadja el.

Felelős:	Márkus Erika polgármester
		Dr. Zámbó Tibor jegyző
Határidő: 	2026. március 31.

5. napirendi pont (03 sz. előterjesztés szerint)
Az Önkormányzat 2026. évi költségvetési rendelete

Márkus Erika polgármester ismerteti az előterjesztés tartalmát, és elmondja, hogy az előterjesztést minden képviselő megkapta az ülést megelőzően. Elmondja, hogy az önkormányzat adott évi költségvetését legkésőbb minden év március 15-ig kell elfogadnia a testületnek. Ők most nagyon jól állnak, hiszen még csak február van, de már sikerült elkészíteniük, és ennek nagyon örül. 

Megkérdezi, hogy valakinek van-e kérdése a napirendi ponthoz?

Novák-Fabsich Kitti képviselő elmondja, hogy a Pénzügyi, Ügyrendi Bizottság a napirendet tárgyalta, és 5 igen és 1 nem szavazattal elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 4 igen szavazattal az alábbi önkormányzati rendeletet megalkotja:

1/2026. (II. 18.) önkormányzati rendelet
Bezenye Községi Önkormányzat Képviselő-testülete az önkormányzat 2026. évi költségvetéséről szóló rendeletet a melléklet szerinti tartalommal megalkotja.

6. napirendi pont (04 sz. előterjesztés szerint)
            Százszorszép Óvoda 2024/2025-ös tanév I. félévi beszámolója

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a humán bizottság a napirendet tárgyalta.  

Novák-Fabsich Kitti képviselő elmondja, hogy mivel a Humán Bizottság elnöke az ülésen betegsége miatt nem tudott megjelenni így ő tolmácsolja, hogy a bizottsági ülésen sajnálatukat fejezték ki, hogy ennyire kevés a bezenyei gyermek az intézményben, de ettől függetlenül a Humán Bizottság a napirendet tárgyalta, és egyhangúlag, 4 igen szavazattal elfogadásra javasolta a testületnek. 

Márkus Erika polgármester megköszöni az óvoda dolgozóinak munkáját. Kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 4 igen szavazattal az alábbi határozatot hozta:

15/2026. (II. 18.) határozat

Bezenye Községi Önkormányzat Képviselő-testülete a Bezenyei Százszorszép Óvoda 2025/2026-os tanév I. félévi beszámolóját a melléklet szerinti tartalommal elfogadja. 

Felelős: 	Márkus Erika
Határidő: 	azonnal 

7. napirendi pont (05 sz. előterjesztés szerint)
Százszorszép Óvoda felvételi körzetének meghatározása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a humán bizottság a napirendet tárgyalta. 

Novák-Fabsich Kitti képviselő elmondja, hogy mivel a Humán Bizottság elnöke az ülésen betegsége miatt nem tudott megjelenni így ő tolmácsolja, hogy a Humán Bizottság a napirendet tárgyalta, és egyhangúlag, 4 igen szavazattal elfogadásra javasolta a testületnek. 

Márkus Erika polgármester kérdezi, hogy van-e kérdés, észrevétel a napirendi ponttal kapcsolatban? 

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 4 igen szavazattal az alábbi határozatot hozta:

16/2026.(II.18.) határozat

1. Bezenye Községi Önkormányzat képviselő-testülete a nemzeti köznevelésről szóló 2011. évi CXC. törvény végrehajtásáról rendelkező 229/2012. (VIII. 28.) Korm. rendelet 22. § (1) bekezdésében foglaltaknak megfelelően az óvodai felvételi körzethatárok megállapításáról úgy rendelkezik, hogy Bezenye Községi Önkormányzat fenntartásában és működtetésében lévő, Bezenyei Százszorszép Óvoda kötelező felvételt biztosító körzethatára megegyezik a település közigazgatási határával (teljes település). 

1. Bezenye Községi Önkormányzat képviselő-testülete megbízza a jegyzőt, hogy a képviselő-testületi döntést, valamint a nemzeti köznevelési törvény végrehajtásáról rendelkező 229/2012. (VIII. 28.) Korm. rendelet 22. § (2) bekezdésében szereplő adatokat rögzítse a köznevelés információs rendszerében. 

Felelős: 	dr. Zámbó Tibor jegyző
Határidő: 	a döntést követő 15 napon belül 

8. napirendi pont (06 sz. előterjesztés szerint)
Polgármester 2026. évi szabadság ütemezésének jóváhagyása

Márkus Erika polgármester felkéri az aljegyzőt a napirend előterjesztésére.

Dr. Reinthaller Ferdinánd aljegyző ismerteti az előterjesztést, melyet minden képviselő előzetesen megkapott. Elmondja, hogy a polgármesternek a szabadságolásától a csatolt tervhez képest eltérni csak rendkívüli esetben lehet, illetve akkor, ha azt 15 nappal előbb bejelenti. 

Márkus Erika polgármester kérdezi, hogy van-e kérdés, észrevétel a napirendi ponttal kapcsolatban?

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület, 3 igen szavazattal és 1 tartózkodással az alábbi határozatot hozta:

17/2026. (II. 18.) határozat

Bezenye Községi Önkormányzat Képviselő-testülete Bezenye Község Polgármesterének 2026. évi szabadságolási ütemtervét a határozat 1. melléklete szerint jóváhagyja.

Felelős: 	Dr. Zámbó Tibor jegyző
Határidő: 	folyamatos

9. napirendi pont (07 sz. előterjesztés szerint)
2026. évi Szolgáltatási terv (rendezvény-naptár) jóváhagyása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a napirendet a humán bizottság tárgyalta.

Novák-Fabsich Kitti képviselő elmondja, hogy mivel a Humán Bizottság elnöke az ülésen betegsége miatt nem tudott megjelenni így ő tolmácsolja, hogy a Humán Bizottság a napirendet tárgyalta, és egyhangúlag, 4 igen szavazattal elfogadásra javasolta a testületnek azzal, hogy a rendezvény naptárba kerüljön bele a szerda esténként tartott jóga oktatás is, valamint gondolja át a testület, hogy a művelődési ház felújításának elhúzódása miatt az intézmény nyitvatartását beszéljék át. 

Schmatovichné Radits Klaudia Éva képviselő szót kér és elmondja, hogy a szolgáltatási terv elkészítése során figyelembe vette, hogy a bezenyei művelődési ház felújítás előtt áll, és az NMI-től olyan programokat próbált igényelni, amik nem intézményi keretek között megtarthatóak, kirándulások, bemutatók. A Humán Bizottság ülésén is elmondta, hogy a Művelődési Ház nagyobb rendezvényeit már nem szervezték oda a felújítás miatt és beszéljenek erről. 

Márkus Erika polgármester elmondja, hogy a művelődési házban a mobilizálható programok jelenleg is zajlanak, és maradhatnak is, a nagyobb rendezvények esetleges átszervezése komoly logisztikai problémát jelentene. Erről közleményt is fognak kiadni az önkormányzat oldalán.

Megkérdezi, hogy van-e további kérdés, észrevétel.

Mivel több kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület, egyhangúlag, 4 igen szavazattal az alábbi határozatot hozta:

18/2026. (II. 18.) határozat:

Bezenye Községi Önkormányzat Képviselő-testülete a 20/2018. (VII. 9.) EMMI rendelet 3. § (1) bekezdése alapján az előterjesztés melléklete szerinti közművelődési alapszolgáltatás megszervezésének 2026. évi szolgáltatási tervét és programtervét jóváhagyja.

Felelős: 	Márkus Erika polgármester
Határidő: 	2026. március 1.

10. napirendi pont (08 sz. előterjesztés szerint)
Tájékoztatás az aktuális pályázati lehetőségekről, pályázati elképzelések meghatározása

[bookmark: _GoBack]Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a pályázati felületeket folyamatosan figyelik, jelenleg a Magyar Falu programban a „Települési közlekedési és vízelvezetési infrastruktúra” fejlesztésére, melyről tájékoztatást ad, hogy mely járdaszakaszt szeretné az önkormányzat felújítani, valamint a Kulturális és Innovációs Minisztérium Nemzeti Kulturális Támogatáskezelője által meghirdetett Kós Károly Programban a tájház málló vakolatának javítására és egy kukoricagóré felállítására van lehetőség, melyre már beadásra is került a támogatási igény. Előkészítés alatt áll továbbá egy energetikai pályázat. melyet a vármegyei önkormányzat koordinál. Ebből a polgármesteri hivatal tetejére kerülnének fel napelemek, illetve egy elektromos autó töltő is kiépítésre kerülne a hivatal udvarán. A pályázat összeállítása jelenleg folyamatban van. Amint a dokumentációk elkészülnek a benyújtást megelőzően egy következő testületi ülésen dönteni fognak a beadásról. 

Novák-Fabsich Kitti képviselő elmondja, hogy a pénzügyi bizottság és a humán bizottság is tárgyalta a napirendi pontot és egyhangúlag elfogadásra javasolta a határozati javaslatokat.

Márkus Erika polgármester megkérdezi, hogy van-e kérdés, észrevétel a napirendi ponttal kapcsolatban?

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testületl egyhangúlag, 4 igen szavazattal az alábbi határozatokat hozta:

19/2026. (II. 18.) határozat

Bezenye Községi Önkormányzat Képviselő-testülete úgy határoz, hogy a Bezenye belterület 766, 267, 268, 280 hrsz-ú Szabadság utcai járdaszakasza a templomtól a pizzériáig megvalósítási helyszínen a Magyar Falu Program keretében meghirdetett MFP-TKVI/2026 kódszámú pályázat beadását jóváhagyja.

Felelős:	Márkus Erika polgármester
Határidő: 	azonnal és folyamatos

20/2026. (II. 18.) határozat

1. Bezenye Községi Önkormányzat Képviselő-testülete úgy határoz, hogy a Bezenye Községi Önkormányzat tulajdonában álló, Bezenye belterület 482 hrsz-ú, természetben az Ady Endre utca 11. szám alatt található Bezenyei Horvát Tájház megvalósítási helyszínen a Kós Károly Program keretében meghirdetett KKP-26-0145 kódszámú pályázat beadását jóváhagyja.

1. A képviselő-testület felhatalmazza a polgármestert a tájház vakolat és kukoricagóré javítási munkálatok megrendelésére a Kolina Szolgáltató Bt. 2026.02.04. napon kelt árajánlata alapján bruttó 982.345,- Ft összegben.

Felelős:	Márkus Erika polgármester
Határidő: 	azonnal és folyamatos

11. napirendi pont (10 sz. előterjesztés szerint)
Közvilágítás biztosítása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a LUX Invest 2000 Kft-vel korábban kötött szerződés lejárt, ezért szükséges a közvilágítás üzemeltetési szerződés megújítása. 

Novák-Fabsich Kitti képviselő elmondja, hogy a pénzügyi bizottság tárgyalta a napirendi pontot és egyhangúlag elfogadásra javasolta a határozati javaslatokat.

Márkus Erika polgármester megkérdezi, hogy van-e kérdés, észrevétel a napirendi ponttal kapcsolatban?

Mivel kérdés, észrevétel nem érkezett, a polgármester szavazásra teszi fel a határozati javaslatokat.

A képviselő-testület egyhangúlag, 4 igen szavazattal az alábbi határozatokat hozta:

21/2026. (II. 18.) határozat

Bezenye Községi Önkormányzat Képviselő-testülete úgy határoz, hogy a LUX Invest 2000 Kft. az általa beruházott tárgyak és eszközök tulajdonjogát tehermentesen, 0 Ft értéken Bezenye Községi Önkormányzatnak átadja az 1. sz. melléklet szerint.

Felelős: polgármester
Határidő: folyamatos

22/2026. (II. 18.) határozat

Bezenye Községi Önkormányzat Képviselő-testülete úgy határoz, hogy az önkormányzat kötelezően ellátandó közvilágítási közfeladat folyamatos biztosítása érdekében, az áramot biztosító energiakereskedővel kedvező tarifával megkötött áramszolgáltatási szerződésre is figyelemmel a LUX Invest 2000 Kft.-vel korábban 120 hónapra megkötött szerződést az új beszerzési eljárás eredményes lefolytatásáig hatályában továbbra is fenntartja és felhatalmazza a polgármestert az ezzel kapcsolatos kiegészítő dokumentáció aláírására.

Felelős: polgármester
Határidő: folyamatos

23/2026. (II. 18.) határozat

Bezenye Községi Önkormányzat Képviselő-testülete úgy határoz, hogy a település közvilágítási feladatainak biztosítására a 2. sz. melléklet szerinti műszaki tartalommal a beszerzési eljárást megindítja, felhatalmazza a polgármestert az árajánlatkérések kiküldésére.

Felelős: polgármester
Határidő: folyamatos

12. napirendi pont (12 sz. előterjesztés szerint)
Tulajdonosi hozzájárulás a BHHNÖ BGA pályázatához

Márkus Erika polgármester ismerteti az előterjesztést, melyet minden képviselő előzetesen megkapott.

Schmatovichné Radits Klaudia alpolgármester elmondja, hogy a nemzetiségi önkormányzat pályázatot nyújtott be a Bethlen Gábor Alapkezelő felé, melyen 1.100.000,- Ft vissza nem térítendő támogatási összeget nyertek horvát klubhelyiség kialakítására a művelődési ház kistermében. A megvalósításhoz szükséges a települési önkormányzat jóváhagyása, hiszen a művelődési ház az önkormányzat tulajdonában áll. 

Márkus Erika polgármester megkérdezi, hogy van-e kérdés, észrevétel a napirendi ponttal kapcsolatban?

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 4 igen szavazattal az alábbi határozatot hozta:

24/2026. (II. 18.) határozat
Bezenye Községi Önkormányzat Képviselő-testülete úgy döntött, hogy a Bezenyei Horvát Helyi Nemzetiségi Önkormányzat kérelmének helyt ad, és hozzájárul az önkormányzat tulajdonában álló 718/1 hrsz-ú, természetben a 9223 Bezenye, Szabadság utca 52. szám alatt található ingatlanon elhelyezkedő művelődési ház kistermének nemzetiségi közösségi térré és klubhelyiséggé történő kialakítására a Bethlen Gábor Alapkezelőtől elnyert NBER-KP-1-2026/1-000167 számú pályázat felhívásában foglaltaknak megfelelően.

Felelős:		Márkus Erika polgármester
Határidő: 	azonnal

13. napirendi pont (13 sz. előterjesztés szerint)
Tulajdonosi hozzájáruló nyilatkozat pályázat megvalósításához a Bezenyei Horvát-Magyar Kétnyelvű Általános Iskolában

Márkus Erika polgármester ismerteti az előterjesztést, melyet minden képviselő előzetesen megkapott.

Schmatovichné Radits Klaudia alpolgármester elmondja, hogy az igazgatóasszony sajnos nem tudott eljönni az ülésre. A tankerületi központ pályázatot nyújtott be az iskola energetikai korszerűsítésére, mely pályázaton ablakcserére nyertek 1.100.000 Ft-ot. A pályázat megvalósításához a települési önkormányzat hozzájárulása szükséges, mivel az iskola épületének az önkormányzat a tulajdonosa. 

Márkus Erika polgármester megkérdezi, hogy van-e kérdés, észrevétel a napirendi ponttal kapcsolatban?

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 4 igen szavazattal az alábbi határozatot hozta:

25/2026. (II. 18.) határozat
Bezenye Községi Önkormányzat Képviselő-testülete úgy határoz, hogy hozzájárulását adja, hogy a Győri Tankerületi Központ a Bezenyei Horvát-Magyar Kétnyelvű Általános Iskolában „Energiahatékonyságot elősegítő infrastrukturális fejlesztés a Bezenyei Horvát-Magyar Kétnyelvű Iskolában – II. ütem” célra, pályázati azonosító: NBER-KP-1-2026/1-000227, a Bezenye, belterület 263 hrsz-ú, természetben a 9223 Bezenye, Zrínyi utca 1. szám alatt található ingatlanon a benyújtott pályázati céllal megegyező fejlesztést hajtson végre.

Bezenye Községi Önkormányzat Képviselő-testülete felhatalmazza a polgármestert a mellékelt hozzájáruló nyilatkozat aláírására.

Felelős:	Márkus Erika polgármester
Határidő: 	azonnal

Mivel kérdés, észrevétel nem érkezett, a polgármester megköszöni a részvételt, és az ülést 17:09 órakor lezárja. 
k.m.f.

	Márkus Erika	Dr. Reinthaller Ferdinánd
	polgármester	aljegyző

Jegyzőkönyv hitelesítő: 

	Csák Krisztián	
	képviselő	

